pythainlp/thai-financial-dataset huggingface dataset:
ทรัพย์สินที่ใช้ในการประกอบธุรกิจ

  -------------------------------- -------------------------- --------------- ----------
  ประเภท/ลักษณะทรัพย์สิน               ลักษณะกรรมสิทธิ์               มูลค่า            ภาระผูกพัน

  1. ที่ดิน 1 แปลง จังหวัดอุบล 15 ตรว.   เป็นเจ้าของ                  195,840.00      ไม่มี

  2. ที่ดิน 1 แปลง ตำบลบางโพงพาง      สัญญาเช่าระยะยาว 26 ปี 1 เดือน 495,857.25      ไม่มี
                                   เหลือ 11 ปี 9 เดือน                           

  3. ที่ดิน 1 แปลง แขวงช่องนนทรี 2 ไร่   สัญญาเช่าระยะยาว 15 ปี 2 เดือน 64,900.51       ไม่มี
                                   เหลือ 1 ปี - เดือน                            

  4. อาคารพาณิชย์ 2 ห้อง จังหวัดอุบล     สร้างบนที่ดิน ข้อ 1.            644,866.17      ไม่มี

  5. อาคารสำนักงาน 6 ชั้น ที่           สร้างบนที่ดินเช่า ข้อ 2.         15,782,212.68   ไม่มี
  ถ.รัชดาภิเษก                                                                  

  6. อาคารพาณิชย์ 4 ชั้น ที่ ถ.รัชดาภิเษก  สัญญาเช่าระยะยาว 27 ปี 6 เดือน 4,371,728.25    ไม่มี
                                   เหลือ 13 ปี 10 เดือน                          

  7. อาคารศูนย์กระจายสินค้า            สร้างบนที่ดินเช่า ข้อ 3.         1,347,824.53    ไม่มี
  ที่แขวงช่องนนทรี                                                                

  8. อาคารศูนย์การค้า RCA 1 ห้อง       สัญญาเช่าระยะยาว 27 ปี เหลือ   2,469,489.23    ไม่มี
                                   13 ปี 11 เดือน                               

  9.สิทธิการเช่าศูนย์การค้าสยามพารากอน   สัญญาเช่าระยะเวลา 25 ปี เหลือ  24,204,480.00   ไม่มี
                                   24 ปี                                       

  10.สิทธิการเช่าโครงการยูเนียนมอลล์     สัญญาเช่าระยะเวลา 10 ปี เหลือ  5,820,328.36    ไม่มี
                                   9ปี 1 เดือน                                  

  11. ทรัพย์สินอื่นๆ                    เป็นเจ้าของ                  44,316,727.04   ไม่มี
  -------------------------------- -------------------------- --------------- ----------
ลักษณะการประกอบธุรกิจ

ประวัติความเป็นมา

บริษัทได้เปิดดำเนินกิจการมาตั้งแต่ปีพ.ศ. 2516 โดยในระยะแรกได้ใช้ชื่อว่า บริษัท โอเลียรี่
คัฟเวอร์มาร์ค เซ็นเตอร์ จำกัด โดยเป็นผู้จัดจำหน่ายเครื่องสำอาง ”คัฟเวอร์มาร์ค”
(Covermark) และเปิดศูนย์บริการความงามแก่ลูกค้าที่ใช้ผลิตภัณฑ์ของบริษัท
ซึ่งมีผลประกอบการเจริญก้าวหน้าตามลำดับ บริษัทได้เปลี่ยนชื่อเป็นบริษัท โอซีซี จำกัด ในปี 2526
และได้รับอนุมัติให้เข้าเป็นบริษัทจดทะเบียนในตลาดหลักทรัพย์แห่งประเทศไทยปี 2530
ซึ่งต่อมาได้จดทะเบียนแปรสภาพเป็นบริษัทมหาชนในปี 2537

คณะกรรมการบริหารชุดแรกมีนายชาญวิทย์ จิตศศิวิมล เป็นกรรมการผู้จัดการ
ซึ่งต่อมาได้ถึงแก่กรรมในเดือนกุมภาพันธ์ 2537 ขณะปฏิบัติหน้าที่อยู่ในประเทศญี่ปุ่น
ดังนั้นคณะกรรมการบริษัทจึงได้มีมติแต่งตั้งนางกาญจนา สายสิริพร
ดำรงตำแหน่งกรรมการผู้จัดการในเดือนเมษายน 2537 สืบแทนมาจนถึงปัจจุบัน

ขณะเดียวกันเพื่อความก้าวหน้าอย่างมีเสถียรภาพและพัฒนาการกำกับดูแลกิจการในแนวทางมุ่งสู่วิถีทางแห่งบรรษัทภิบาล
(Good Corporate Governance) คณะกรรมการบริษัทได้สรรหาบุคคลผู้ทรงคุณวุฒิที่เหมาะสม
แต่งตั้งเป็นคณะกรรมการตรวจสอบ ซึ่งประกอบด้วยกรรมการอิสระจำนวน 3 ท่าน
เมื่อเดือนเมษายน 2542 และต่อมาได้จัดตั้งสำนักตรวจสอบภายในเมื่อเดือนกรกฎาคมในปีเดียวกัน

ภาพรวมการประกอบธุรกิจของบริษัท

ปัจจุบัน บริษัทดำเนินธุรกิจในฐานะบริษัทเดี่ยวโดยไม่มีบริษัทร่วมหรือบริษัทย่อย
การประกอบธุรกิจของบริษัท มีลักษณะเป็นผู้จัดจำหน่ายสินค้าภายในประเทศ โดยมี 2
กลุ่มผลิตภัณฑ์หลัก ได้แก่ กลุ่มผลิตภัณฑ์ประเภทเครื่องสำอางประกอบด้วย เครื่องสำอาง Make-up,
Skin Care, Hair Care, Body Care และน้ำหอม กลุ่มผลิตภัณฑ์ประเภทเสื้อผ้า ประกอบด้วย
ชุดชั้นใน ชุดนอน ชุดกีฬา และชุดลำลอง โดยมีกลุ่มเป้าหมายหลักอยู่ที่สุภาพสตรี

โครงสร้างรายได้

(หน่วย 1 : 1000 บาท)

  --------------------------- ----------- --------- ----------- --------- ----------- ---------
  สายผลิตภัณฑ์                   ปี 2549      สัดส่วน     ปี 2548      สัดส่วน     ปี 2547      สัดส่วน

  เครื่องสำอางและอุปกรณ์เสริมสวย   1,036,987   88.00%    1,009,565   86.77%    988,850     86.93%

  เสื้อผ้า                       141,395     12.00%    153,976     13.23%    148,723     13.07%

  รวม                         1,178,382   100.00%   1,163,541   100.00%   1,137,573   100.00%
  --------------------------- ----------- --------- ----------- --------- ----------- ---------
ปัจจัยความเสี่ยง

1.  ความเสี่ยงในการประกอบธุรกิจ

บริษัทประกอบธุรกิจในการจัดจำหน่ายผลิตภัณฑ์เครื่องสำอางและเสื้อผ้า
โดยบริษัทสั่งซื้อสินค้าจากต่างประเทศโดยตรงเพียง 3.60%
ที่เหลือได้สั่งซื้อผ่านโรงงานในประเทศที่ดำเนินงานภายใต้ลิขสิทธิ์จากต่างประเทศ 96.40%
และปัจจุบันบริษัทมีโรงงานรายใหญ่ 1 ราย คือ บริษัท อินเตอร์เนชั่นแนล แลบบอราทอรีส์ จำกัด
ซึ่งบริษัทได้สั่งซื้อสินค้าในสัดส่วนที่สูงในช่วงปีที่ผ่านมา เป็นจำนวนเงิน 392.56 ล้านบาท
หรือเทียบประมาณ 69.51% ของยอดซื้อรวมของบริษัท

ตลอดเวลาที่ผ่านมาบริษัทมีความสัมพันธ์ที่ดียิ่งกับโรงงานนี้
โดยเป็นคู่ค้ากันมาตั้งแต่เริ่มดำเนินธุรกิจในขณะที่บริษัทได้รับสิทธิ์ในการเป็นผู้จัดจำหน่ายแต่เพียงผู้เดียวในประเทศไทย
บริษัทดังกล่าวก็ได้รับสิทธิ์จากเจ้าของเครื่องหมายการค้ารายเดียวกันในต่างประเทศให้ดำเนินการผลิตสินค้าบางส่วนเพื่อป้อนให้กับบริษัทโดยตรง
ดังนั้นจึงไม่มีอุปสรรคในการประกอบธุรกิจต่อเนื่องในอนาคต

2.  ความเสี่ยงด้านการเงิน

สินทรัพย์และหนี้สินทางการเงินที่แสดงในงบดุลประกอบด้วยเงินสดและรายการเทียบเท่าเงินสด
เงินลงทุน ลูกหนี้และเจ้าหนี้การค้า เจ้าหนี้อื่นและเงินกู้ยืม
นโยบายการบัญชีที่ใช้ในการบันทึกและวัดมูลค่าของเครื่องมือทางการเงินดังกล่าวได้เปิดเผยไว้ในหมายเหตุประกอบงบการเงินที่เกี่ยวข้อง
และบริษัทได้ลดความเสี่ยงของการใช้เครื่องมือทางการเงินต่างๆ ดังนี้

1.  ความเสี่ยงในการให้สินเชื่อ

ความเสี่ยงในการให้สินเชื่ออาจเกิดจากการที่ลูกค้าไม่สามารถปฏิบัติตามข้อตกลง
ซึ่งบริษัทได้มีนโยบายในการป้องกันความเสี่ยงนี้ โดยการวิเคราะห์ฐานะทางการเงินของลูกค้า
มีมาตรการควบคุมวงเงินสินเชื่อที่รัดกุมและติดตามอย่างใกล้ชิด
มูลค่าสูงสุดของความเสี่ยงด้านการให้สินเชื่อเท่ากับมูลค่าตามบัญชีของสินทรัพย์ดังกล่าวสุทธิจากค่าเผื่อหนี้สงสัยจะสูญตามที่แสดงในงบดุล

2.  ความเสี่ยงจากอัตราดอกเบี้ย

ความเสี่ยงที่จะเกิดจากการเปลี่ยนแปลงของอัตราดอกเบี้ย
ซึ่งอาจก่อให้เกิดความเสียหายแก่บริษัทในงวดปัจจุบันและงวดต่อๆ ไป
บริษัทคาดว่าจะสามารถบริหารความเสี่ยงที่อาจเกิดขึ้นได้เนื่องจากบริษัทได้มีการวางแผนและติดตามสถานการณ์อยู่ตลอดเวลา

3.  ความเสี่ยงจากอัตราแลกเปลี่ยน

ณ สิ้นสุดวันที่ 31 ธันวาคม 2549 บริษัทไม่มีเงินกู้สกุลเงินตราต่างประเทศ
แต่มีการซื้อสินค้าจากต่างประเทศแต่มีมูลค่าไม่มาก
ซึ่งผู้บริหารเชื่อว่าความเสี่ยงจากอัตราแลกเปลี่ยนในปัจจุบันอยู่ในระดับต่ำ
แบบแสดงรายการข้อมูลประจำปี

สิ้นสุดวันที่ 31 ธันวาคม 2549

บริษัท โอซีซี จำกัด (มหาชน)
โครงการในอนาคต (Future Plan)

บริษัทได้เปิดสาขาใหม่ที่ “สยามพารากอน” ในไตรมาสที่ 1 ปี 2549
ตามแผนขยายกิจการของบริษัทที่ได้วางไว้
แต่เนื่องจากสภาพเศรษฐกิจของไทยในปัจจุบันมีการเปลี่ยนแปลงไปค่อนข้างมาก
และยังไม่มีปัจจัยบวกเข้ามาเสริม ในมุมมองของการบริหารความเสี่ยง
บริษัทอาจต้องชะลอโครงการลงทุนใหม่ขนาดใหญ่ออกไปอีกระยะหนึ่งก่อน
แต่บริษัทจะศึกษาและเฝ้าติดตามสถานการณ์อย่างใกล้ชิด เพื่อไม่ให้เสียโอกาสในทางธุรกิจ
ส่วนที่ 2 บริษัทที่ออกหลักทรัพย์

บริษัท โอซีซี จำกัด (มหาชน) ประกอบธุรกิจพาณิชยกรรม
จำหน่ายผลิตภัณฑ์ประเภทเครื่องสำอางและเสื้อผ้า โดยปัจจุบันมีที่ตั้งสำนักงานใหญ่อยู่เลขที่
729/4-7 ถนนรัชดาภิเษก แขวงบางโพงพาง เขตยานนาวา กรุงเทพมหานคร

เลขทะเบียนบริษัท บมจ. 379 Web Site www.occ.co.th

โทรศัพท์ 0-2295-4545, 0-2295-4567 โทรสาร 0-2295-0415
2.  ข้อมูลการดำรงตำแหน่งของกรรมการบริษัทในบริษัทที่เกี่ยวข้องกัน

+---------+------------+-----------+-----------+-----------+-----------+
| รายชื่อ   |            | บริษัทท     |           |           |           |
|         |            | ี่เกี่ยวข้องกัน |           |           |           |
+---------+------------+-----------+-----------+-----------+-----------+
|         |            | บจ.       | บจ.       | บจ.       | บจ.       |
|         |            | เอ็มไอแอล  | โอเรียนเต็ล | โอซีลิสซิ่ง*  | สหเอเซีย   |
|         |            | (ป        |           |           | แปซิฟิค     |
|         |            | ระเทศไทย) | ซาลอน     |           |           |
|         |            |           | บิสซิเนส    |           |           |
+---------+------------+-----------+-----------+-----------+-----------+
| นา      | อัสสันตชัย    | X         |           | X         |           |
| ยประจักษ์ |            |           |           |           |           |
+---------+------------+-----------+-----------+-----------+-----------+
| นา      | สายสิริพร    | //        | X         | /         | //        |
| งกาญจนา |            |           |           |           |           |
+---------+------------+-----------+-----------+-----------+-----------+
| นายสุรชัย | ตรงศิริวิบูลย์  |           | //        |           |           |
+---------+------------+-----------+-----------+-----------+-----------+
| นาง     | สังวรชาติ    |           |           | //        |           |
| สาวพัชรา |            |           |           |           |           |
+---------+------------+-----------+-----------+-----------+-----------+
| นาย     | โชควัฒนา    |           | /         | /         |           |
| บุญเกียรติ |            |           |           |           |           |
+---------+------------+-----------+-----------+-----------+-----------+
| นายวีระ  | เอื้ออารักษ์   |           |           | /         |           |
+---------+------------+-----------+-----------+-----------+-----------+

หมายเหตุ / = กรรมการ X = ประธานกรรมการ // = กรรมการบริหาร

* จดทะเบียนเลิกกิจการเรียบร้อยแล้วในปี 2549
ส่วนที่ 1 ข้อมูลสรุป (Executive Summary)

บริษัท โอซีซี จำกัด (มหาชน) ได้ดำเนินกิจการมานานกว่า 3 ทศวรรษ
ประกอบธุรกิจหลักในการจัดจำหน่ายผลิตภัณฑ์เครื่องสำอางและผลิตภัณฑ์เสื้อผ้าที่มีคุณภาพสูง
ภายใต้เครื่องหมายการค้าชั้นนำ ซึ่งเป็นที่รู้จักกันอย่างกว้างขวางและได้รับความนิยมอย่างแพร่หลาย
มีจำหน่ายผ่านเครือข่ายคู่ค้าทางธุรกิจครอบคลุมเกือบทุกช่องทางการขายทั่วประเทศ
ตัวอย่างของผลิตภัณฑ์ชั้นนำที่โดดเด่น ได้แก่ เครื่องสำอาง “คัฟเวอร์มาร์ค” (Covermark)
ชุดกีฬา ชุดนอนและชุดชั้นในสตรี “กี ลาโรช” (Guy Laroche)

สภาพเศรษฐกิจไทยในรอบปีที่ผ่านมามีแต่ความไม่แน่นอน
มีปัจจัยลบที่รุมเร้าต่ออุปสงค์โดยรวมอย่างมากมาย
โดยเฉพาะความแตกแยกทางการเมืองที่เกิดขึ้นตลอดทั้งปีซึ่งได้ส่งผลกระทบต่อความเชื่อมั่นของนักลงทุนทั้งในประเทศและต่างประเทศในวงกว้าง
การลงทุนและการบริโภคของภาคเอกชนเกิดการชะงักและชะลอตัวลงอย่างชัดเจน
เนื่องจากขาดความมั่นใจในเสถียรภาพและส่งผลกระทบต่อการใช้จ่ายในด้านต่างๆ

ส่วนการใช้จ่ายของภาครัฐก็ไม่ได้มีบทบาทในการกระตุ้นเศรษฐกิจมากนัก
โดยเฉพาะนโยบายการลงทุนขนาดใหญ่ซึ่งต้องชะลอโครงการลงทุนออกไปด้วยเหตุผลหลายประการ
นอกจากนี้ยังต้องเผชิญกับสถานการณ์ที่มีผลกระทบต่อความเชื่อมั่นของผู้บริโภค เช่น
ปัญหาภัยธรรมชาติทั้งภัยแล้งและภัยน้ำท่วมซ้ำซาก ปัญหาความไม่สงบใน 3
จังหวัดชายแดนภาคใต้ที่ยังไม่สามารถคลี่คลาย การปรับตัวขึ้นของราคาน้ำมัน
ซึ่งล้วนมีผลกระทบต่อการดำเนินกิจการของภาคธุรกิจทุกรายไม่มากก็น้อย

บริษัทได้เฝ้าติดตามสถานการณ์ความเคลื่อนไหวอย่างใกล้ชิด
บริหารความเสี่ยงในทุกด้านด้วยความรอบคอบ
ดำเนินกลยุทธ์ทางการตลาดให้สอดรับกับสภาพการณ์ที่มีการเปลี่ยนแปลงอย่างรวดเร็วและสลับซับซ้อนมากขึ้น
เพิ่มการติดตามผลเพื่อปรับปรุงแก้ไขให้ทันท่วงทีภายใต้สภาวะการแข่งขันที่รุนแรง
บริษัทจึงสามารถรักษายอดขายไม่ให้ถดถอยลดลงไปตามสภาพตลาด
ในปีที่ผ่านมาบริษัทมีรายได้จากการขายรวม 1,178.38 ล้านบาทเปรียบเทียบกับปีก่อนเพิ่มขึ้น
1.28% ซึ่งถือว่าไม่มากนักหากเป็นปีที่มีสภาพปกติ

บริษัทสามารถสร้างกำไรจากการดำเนินงานโดยตรง 88.40 ล้านบาท เพิ่มขึ้นจากปีก่อน 9.97
ล้านบาท คิดเป็นอัตราการเติบโตเพิ่มขึ้น 12.70% แต่มีกำไรก่อนภาษีเงินได้นิติบุคคล 100.29
ล้านบาท ลดลงจากปีก่อน 0.48 ล้านบาท คิดเป็นอัตราการลดลง 0.47%
เนื่องจากในปีก่อนมีรายการกำไรจากการขายสิทธิการเช่าของพื้นที่เช่าในศูนย์การค้า ดิ
เอ็มโพเรี่ยม ซึ่งมีมูลค่า 15.50 ล้านบาท และเมื่อหักภาษีเงินได้นิติบุคคลแล้ว คงเหลือกำไรสุทธิ
76.07 ล้านบาท หรือลดลง 1.57%

ปัจจุบัน โครงสร้างทางการเงินของบริษัทอยู่ในระดับที่แข็งแกร่งมาก
โดยมีอัตราส่วนทางการเงินที่สำคัญสามารถสะท้อนให้เห็นสภาพคล่องที่ดีมาก เช่น
เงินทุนหมุนเวียนสุทธิที่มีมากถึง 252.03 ล้านบาท อัตราส่วนสภาพคล่อง 2.32 เท่า
อัตราส่วนหนี้สินต่อส่วนของผู้ถือหุ้น (Debt to Equity) อยู่ในระดับต่ำเพียง 0.45 เท่า
และอัตราส่วนความสามารถชำระดอกเบี้ย (Interest Coverage) สูงมากถึง 227.85 เท่า

ผลสำเร็จในปีที่ผ่านมา
เกิดจากความมุ่งมั่นและทุ่มเทร่วมแรงร่วมใจของพนักงานทุกระดับชั้นทั่วทั้งองค์กรและคู่ค้าทุกราย
โดยไม่ย่อท้อต่ออุปสรรคปัญหา แต่ยังคงมีความแน่วแน่ร่วมมือกันพัฒนาผลิตภัณฑ์และบริการ
เพื่อตอบสนองความพึงพอใจของลูกค้าอย่างต่อเนื่อง โดยคำนึงถึงประโยชน์ของผู้มีส่วนได้เสียทุกฝ่าย
แบบแสดงรายการข้อมูลประจำปี 56-1

สิ้นสุดวันที่ 31 ธันวาคม 2557

บริษัท โอซีซี จำกัด (มหาชน)

สารบัญ

ส่วนที่ 1 การประกอบธุรกิจ 3

1. นโยบายและภาพรวมการประกอบธุรกิจ 3

2. ลักษณะการประกอบธุรกิจ 8

3. ปัจจัยความเสี่ยง 13

4. ทรัพย์สินที่ใช้ในการประกอบธุรกิจ 15

5. ข้อพิพาททางกฎหมาย 15

6. ข้อมูลทั่วไปและข้อมูลสำคัญอื่น 15

ส่วนที่ 2 การจัดการและการกำกับดูแลกิจการ 17

7. ข้อมูลหลักทรัพย์และผู้ถือหุ้น 17

8. โครงสร้างการจัดการ (ณ วันที่ 31 ธันวาคม 2557) 19

9. การกำกับดูแลกิจการ 32

10. ความรับผิดชอบต่อสังคม 68

11. การควบคุมภายในและการบริหารจัดการความเสี่ยง 74

12. รายการระหว่างกัน 78

ส่วนที่ 3 ฐานะการเงินและผลการดำเนินงาน 82

13. ข้อมูลทางการเงินที่สำคัญ 83

14. การวิเคราะห์และคำอธิบายของฝ่ายจัดการ 84

การรับรองความถูกต้องของข้อมูล 91

เอกสารแนบ 1 รายละเอียดเกี่ยวกับกรรมการ ผู้บริหาร ผู้มีอำนาจควบคุม และเลขานุการบริษัท
92

เอกสารแนบ 2 รายละเอียดเกี่ยวกับกรรมการของบริษัทย่อย 97

เอกสารแนบ 3 รายละเอียดเกี่ยวกับหัวหน้างานผู้ตรวจสอบภายใน
และหัวหน้างานกำกับดูแลการปฏิบัติงานของบริษัท (Compliance) 98

เอกสารแนบ 4 รายละเอียดเกี่ยวกับรายการประเมินราคาทรัพย์สิน 99

เอกสารแนบ 5
อื่นๆ..................................................................................................................................100
เอกสารแนบ 3 รายละเอียดเกี่ยวกับหัวหน้างานผู้ตรวจสอบภายใน
และหัวหน้างานกำกับดูแลการปฏิบัติงานของบริษัท (Compliance)

ข้อมูลหัวหน้างานตรวจสอบภายใน

+---------------+-----------------+-------+---------------------------+
| ชื่อ-สกุล        | คุณวุฒิทางการศึกษา  | สัดส่วน | การอ                      |
|               |                 |       | บรม-เกี่ยวกับงานตรวจสอบภายใน |
|               |                 | กา    |                           |
|               |                 | รถือหุ้น |                           |
+===============+=================+=======+===========================+
| นางสาวกัลยรักษ์  |   - ปริญญาตรี     | -     | - การตรวจสอบเนื้อหาสาระ     |
| พงค์สุวรรณ      |   สาขาการบัญชี    |       | และสรุปผลการตรวจสอบ        |
|               |                 |       |                           |
| อายุ 39 ปี      |   - ปริญญาโท     |       | - การวางแผนการตรวจสอบ     |
|               |   สาขาการบัญชี    |       | โดยสภาวิชาชีพบัญชี            |
|               |                 |       | ในพระบรมราชูปถัมภ์           |
|               |   คณะบริหารธุรกิจ  |       |                           |
|               |                 |       | - เจ                      |
|               |   มห            |       | าะลึกประเด็นปัญหาจากการตรวจส |
|               | าวิทยาลัยรามคำแหง |       | อบตามมาตรฐานการบัญชีในปัจจุบัน |
|               |                 |       |                           |
|               |   คุณวุฒิอื่น        |       | โดย บจ. ฝึกอบรมและสัมมนา    |
|               |                 |       | ธรรมนิติ                    |
|               |   -             |       |                           |
|               |                 |       | -                         |
|               |  ผู้สอบบัญชีภาษีอากร |       | งบการเงินรวมและมาตรฐานก    |
|               |                 |       | ารรายงานทางการเงินที่เกี่ยวข้อง |
|               |   -             |       |                           |
|               |                 |       | โดย บจ. เอ็น วาย ซี         |
|               |  ผู้สอบบัญชีรับอนุญาต |       | แมนเนจเม้นท์                |
+---------------+-----------------+-------+---------------------------+
เอกสารแนบ 2 รายละเอียดเกี่ยวกับกรรมการของบริษัทย่อย

-   ไม่มี
เอกสารแนบ 4 รายละเอียดเกี่ยวกับรายการประเมินราคาทรัพย์สิน

ในระหว่างไตรมาสที่ 3 ของปี 2556 บริษัทได้ทำการประเมินที่ดิน 5 แปลง เนื้อที่ดิน 3ไร่ 3 งาน
38.4 ตารางวา (หรือ 1,538.4 ตารางวา) มูลค่าตามบัญชี 144.25 ล้านบาท
มูลค่าตลาดที่ประเมินได้เป็นเงิน 241.53 ล้านบาท

ที่ตั้งทรัพย์สิน ติดถนนวงแหวนอุตสาหกรรม (ฝั่งขาเข้า) ในพื้นที่แขวงช่องนนทรี เขตยานนาวา
กรุงเทพมหานคร

ผู้ที่ทำการประเมินคือ บริษัท โมเดอร์น พร็อพเพอร์ตี้ คอนซัลแตนท์ จำกัด

วัตถุประสงค์ในการประเมินคือ เพื่อบันทึกมูลค่าทางบัญชี

วันที่ในรายงานประเมินทรัพย์สิน 7 สิงหาคม 2556
การวิจัยและพัฒนา

การค้นคว้าวิจัยและพัฒนาผลิตภัณฑ์เกี่ยวกับเครื่องสำอางและเครื่องนุ่งห่ม
จะต้องศึกษากว้างขวางหลายเรื่อง อาทิ เช่น สารสกัดจากธรรมชาติ ชีววิทยา
ระบบการทำงานภายในร่างกายมนุษย์ เซลล์และอวัยวะต่างๆ ปฏิกิริยาทางเคมี เคมีภัณฑ์
เส้นใยสิ่งทอ วัตถุดิบใหม่ที่มีประสิทธิภาพและคุณภาพมากยิ่งขึ้น
รวมทั้งการทดสอบกระบวนการผลิตในห้องปฏิบัติการ ซึ่งล้วนต้องใช้ความรู้เทคโนโลยีชั้นสูง
ผู้เชี่ยวชาญ อุปกรณ์เครื่องมือ ค่าใช้จ่ายและเวลามหาศาล
ซึ่งบริษัททั่วไปในประเทศยังไม่สามารถจะกระทำได้

แต่เนื่องจากเครื่องสำอางและเครื่องนุ่งห่มที่บริษัทเป็นผู้แทนจำหน่าย
ส่วนใหญ่เป็นลิขสิทธิ์จากเจ้าของเครื่องหมายการค้าในต่างประเทศ
ซึ่งต่างมีเครือข่ายเป็นผู้นำในการสร้างสรรค์ผลิตภัณฑ์ในแต่ละประเภทนั้น
มีชื่อเสียงเกียรติประวัติมานาน มีการค้นคว้าวิจัยและพัฒนาอย่างต่อเนื่อง
และมีผลิตภัณฑ์รุ่นใหม่ที่มีคุณภาพดียิ่งขึ้นอยู่ตลอดเวลา เพื่อสนองผู้บริโภคในประเทศของเขาเอง
และประเทศอื่นทั่วโลกในยุคโลกไร้พรมแดน

ดังนั้น บริษัทและประเทศไทยจะได้ประโยชน์ด้วย
เพราะเมื่อมีผลิตภัณฑ์ที่ได้รับลิขสิทธิ์ให้ผลิตภายในประเทศ
ผู้ผลิตที่ได้รับอนุญาตจะได้รับการถ่ายทอดเทคโนโลยีการผลิตอย่างสมบูรณ์
จึงได้ความรู้จากการวิจัยและพัฒนาจากต่างประเทศ
ทั้งนี้เพื่อให้ผลิตผลมีคุณภาพเหมือนประเทศต้นกำเนิด
ข้อมูลอื่นที่เกี่ยวข้อง

  1. นายทะเบียนหุ้น บริษัท ศูนย์รับฝากหลักทรัพย์ (ประเทศไทย) จำกัด

  62 อาคารตลาดหลักทรัพย์แห่งประเทศไทย

  ชั้น 4, 6–7 ถนนรัชดาภิเษก แขวงคลองเตย เขตคลองเตย

  กรุงเทพมหานคร 10110

  โทรศัพท์ 359–1200–1

  โทรสาร (662) 359–1259

  2. ผู้สอบบัญชี นายนที แสงอุดมเลิศ

  สำนักงานธรรมการย์การบัญชี

  18 ถนนปั้น แขวงสีลม เขตบางรัก กรุงเทพมหานคร

  โทรศัพท์ 236-4344, 635-0462–3

  โทรสาร 238-3189

3. ที่ปรึกษาทางกฎหมาย นายวีระ เอื้ออารักษ์

  บริษัท สำนักงานธรรมรัตน์ จำกัด

  747/151-152 ตรอกวัดจันทร์ใน ถนนสาธุประดิษฐ์

  แขวงบางโพงพาง เขตยานนาวา กรุงเทพมหานคร 10120

  โทรศัพท์ 683-8023

  โทรสาร 683-8843

4. ที่ปรึกษาทางการเงิน บริษัท สหพัฒนาอินเตอร์โฮลดิ้ง จำกัด (มหาชน)

  2156 ถนนเพชรบุรีตัดใหม่ แขวงบางกะปิ เขตห้วยขวาง

  กรุงเทพมหานคร

  โทรศัพท์ 318-1132-3, 319-1667-8

  โทรสาร 318-1127
การควบคุมภายใน

คณะกรรมการบริษัทมีความเห็นพ้องตรงกันว่า
บริษัทมีระบบการควบคุมภายในที่เพียงพอและเหมาะสมกับสภาพการดำเนินงานในปัจจุบัน
โดยในรอบปีที่ผ่านมา คณะกรรมการตรวจสอบ (Audit Committee) ได้พิจารณาแผนงาน
ให้คำแนะนำ และติดตามผลการดำเนินงานของสำนักตรวจสอบภายในอย่างใกล้ชิด
เพื่อดำเนินการพัฒนาและปรับปรุงระบบงานต่างๆ ของบริษัท
อันจะก่อให้เกิดประสิทธิผลและเพิ่มประสิทธิภาพของการปฏิบัติงานอย่างต่อเนื่อง
ซึ่งครอบคลุมถึงการบริหารงานบุคคล ระบบควบคุมการปฏิบัติงาน ระบบสารสนเทศ
และการบริหารทรัพย์สิน ซึ่งรวมถึงระบบการบริหารลูกหนี้และสินค้าคงคลัง

คณะกรรมการบริษัทมีความมุ่งมั่นและตั้งใจที่จะดำเนินการพัฒนาและปรับปรุงระบบการบริหารจัดการให้ดียิ่งขึ้น
เพื่อให้สอดคล้องกับสภาพแวดล้อมต่างๆ ที่จะเปลี่ยนแปลงในอนาคต
ลักษณะการประกอบธุรกิจ

ประวัติความเป็นมา

บริษัทได้เปิดดำเนินธุรกิจมาตั้งแต่ปี 2516 โดยในระยะเริ่มต้นได้ใช้ชื่อว่า บริษัท โอเลียรี่
คัฟเวอร์มาร์ค เซ็นเตอร์ จำกัด เพื่อจัดจำหน่ายเครื่องสำอางคัฟเวอร์มาร์ค (Covermark)
และเปิดศูนย์บริการความงามแก่ลูกค้าที่ใช้ผลิตภัณฑ์ของบริษัท กิจการเจริญก้าวหน้าเป็นลำดับ
และประสบความสำเร็จในการสร้างชื่อเสียงให้คัฟเวอร์มาร์คเป็นที่รู้จักแพร่หลายติดกลุ่มเครื่องสำอางชั้นนำมาจนกระทั่งทุกวันนี้
ซึ่งต่อมาบริษัทได้ขยายกิจการจัดจำหน่ายเพิ่มอีกหลายผลิตภัณฑ์ในกลุ่มเครื่องสำอาง และได้เพิ่มอีก 1
สายผลิตภัณฑ์ คือ กลุ่มเครื่องนุ่งห่ม

คณะกรรมการบริหารชุดแรกมีนายชาญวิทย์ จิตศศิวิมล เป็นกรรมการผู้จัดการ
ซึ่งต่อมาได้ประสบเหตุเสียชีวิตในระหว่างการปฏิบัติหน้าที่ในประเทศญี่ปุ่นเมื่อเดือนกุมภาพันธ์ 2537
ดังนั้นคณะกรรมการบริษัทจึงได้มีมติแต่งตั้งนางกาญจนา มหากายี (ภายหลังได้เปลี่ยนนามสกุลเป็น
“สายสิริพร“) ขึ้นดำรงตำแหน่งกรรมการผู้จัดการในเดือนเมษายน 2537 สืบแทนมาจนถึงปัจจุบัน

เพื่อช่วยเสริมสร้างพัฒนาการบริหารงานมุ่งสู่วิถีการกำกับดูแลกิจการที่ดี (Good Corporate
Governance) คณะกรรมการบริษัทได้มีมติแต่งตั้งคณะกรรมการตรวจสอบ
ซึ่งประกอบด้วยกรรมการอิสระจำนวน 3 ท่าน เมื่อเดือนเมษายน 2542
และต่อมาได้จัดตั้งสำนักตรวจสอบภายในเมื่อเดือนกรกฎาคมปีเดียวกัน

ภาพรวมการประกอบธุรกิจของบริษัท

บริษัทได้ดำเนินกิจการในลักษณะบริษัทเดี่ยวโดยไม่มีบริษัทย่อยหรือบริษัทร่วม
ประกอบธุรกิจหลักในการจัดจำหน่ายสินค้าภายในประเทศ โดยมี 2 กลุ่มธุรกิจใหญ่ คือ
เครื่องสำอาง และเครื่องนุ่งห่ม ซึ่งในแต่ละกลุ่มจะมีหลายผลิตภัณฑ์ย่อย อาทิ เช่น
เครื่องสำอางจะประกอบด้วย Make-up, Skin Care, Hair Care และน้ำหอม เป็นต้น
ส่วนเครื่องนุ่มห่มจะประกอบด้วย ชุดกีฬา ชุดนอน และชุดชั้นในสตรี
โดยมีกลุ่มเป้าหมายส่วนใหญ่อยู่ที่สุภาพสตรีวัยทำงาน

โครงสร้างรายได้ (หน่วย 1:1000 บาท) 

  -------------- ---------- -------- ---------- -------- ---------- --------
  สายผลิตภัณฑ์      ปี 2543     %        ปี 2542     %        ปี 2541     %

  เครื่องสำอาง     678,174    85.27    631,015    90.71    579,575    85.00

  เครื่องนุ่งห่ม      112,625    14.16    64,603     9.29     102,216    15.00

  เบ็ดเตล็ด        4,495      0.57                                    

  รวม            795,294    100.00   695,618    100.00   681,791    100.00
  -------------- ---------- -------- ---------- -------- ---------- --------
ปัจจัยความเสี่ยง

1.  ความเสี่ยงในการประกอบธุรกิจ

บริษัทประกอบธุรกิจในการจัดจำหน่ายผลิตภัณฑ์เครื่องสำอางและเครื่องนุ่งห่ม
โดยบริษัทสั่งซื้อสินค้าจากต่างประเทศโดยตรงเพียง 3.54%
ที่เหลือได้สั่งซื้อผ่านโรงงานในประเทศที่ดำเนินงานภายใต้ลิขสิทธิ์จากต่างประเทศ 96.46%
และปัจจุบันบริษัทมีโรงงานรายใหญ่ 1 ราย คือ บริษัท อินเตอร์เนชั่นแนล แลบบอราทอรี่ย์ จำกัด
ซึ่งบริษัทได้สั่งซื้อสินค้าในสัดส่วนที่สูงในช่วงปีที่ผ่านมา เป็นจำนวนเงิน 325.66 ล้านบาท
หรือเทียบประมาณ 74.77% ของยอดซื้อรวมของบริษัท

ตลอดเวลาที่ผ่านมาบริษัทมีความสัมพันธ์ที่ดียิ่งกับโรงงานนี้ โดยเป็นคู่ค้ากันมาตั้งแต่เริ่มดำเนินธุรกิจ
ในขณะที่บริษัทได้รับสิทธิ์ในการเป็นผู้จัดจำหน่ายแต่เพียงผู้เดียวในประเทศไทย
บริษัทดังกล่าวก็ได้รับสิทธิ์จากเจ้าของเครื่องหมายการค้ารายเดียวกันในต่างประเทศให้ดำเนินการผลิตสินค้าบางส่วนเพื่อป้อนให้กับบริษัทโดยตรง
ดังนั้น จึงไม่มีอุปสรรคในการประกอบธุรกิจต่อเนื่องในอนาคต

2.  ความเสี่ยงด้านการเงิน

สินทรัพย์และหนี้สินของบริษัทที่แสดงในงบดุลประกอบด้วยเงินสดและรายการเทียบเท่าเงินสด
เงินลงทุนระยะสั้น ลูกหนี้และเจ้าหนี้การค้า เงินกู้ยืม เงินลงทุน
นโยบายการบัญชีที่ใช้ในการบันทึกและวัดมูลค่าของเครื่องมือทางการเงินดังกล่าวได้เปิดเผยไว้แล้วในหมายเหตุประกอบงบการเงินที่เกี่ยวข้อง
บริษัทได้ลดความเสี่ยงของการใช้เครื่องมือทางการเงินต่างๆ ดังนี้

1.  ความเสี่ยงด้านการให้สินเชื่อ

ความเสี่ยงด้านการให้สินเชื่ออาจเกิดจากการที่ลูกค้าไม่สามารถปฎิบัติตามข้อตกลง
ซึ่งบริษัทได้มีนโยบายในการป้องกันความเสี่ยงนี้ โดยการวิเคราะห์ฐานะทางการเงินของลูกค้า
มีมาตรการควบคุมวงเงินสินเชื่อที่รัดกุมและการติดตามอย่างใกล้ชิด
มูลค่าสูงสุดของความเสี่ยงด้านการให้สินเชื่อจะเท่ากับมูลค่าตามบัญชีของสินทรัพย์ดังกล่าวสุทธิจากค่าเผื่อหนี้สงสัยจะสูญตามที่แสดงในงบดุล

2.  ความเสี่ยงจากอัตราดอกเบี้ย

ความเสี่ยงจากอัตราดอกเบี้ยอาจเกิดจากความผันผวนของอัตราดอกเบี้ยในตลาดที่อาจส่งผลกระทบในทางลบต่อการดำเนินงานของบริษัททั้งในปัจจุบันและอนาคต
ผู้บริหารเชื่อว่าจะมีความเสี่ยงดังกล่าวในระดับต่ำ
เนื่องจากอัตราดอกเบี้ยปัจจุบันอยู่ในสภาพทรงตัวและลดลงอย่างต่อเนื่อง

3.  ความเสี่ยงจากอัตราแลกเปลี่ยน

ถึงแม้ในอดีต บริษัทเคยมีเงินกู้ในสกุลเงินเหรียญสหรัฐ
แต่ต่อมาเพื่อลดความเสี่ยงด้านอัตราแลกเปลี่ยน
บริษัทจึงได้ทยอยเจรจาทำสัญญาแปลงหนี้ทั้งหมดเป็นสกุลเงินบาท
ซึ่งสามารถแปลงครบจำนวนไปแล้วตั้งแต่ปี 2542 ดังนั้น
จึงไม่มีความเสี่ยงจากความผันผวนของอัตราแลกเปลี่ยนในปัจจุบัน
แบบแสดงรายการข้อมูลประจำปี

สิ้นสุดวันที่ 31 ธันวาคม 2543

บริษัท โอซีซี จำกัด (มหาชน)
โครงการในอนาคต (Future Plan)

  บริษัทยังไม่มีโครงการใหม่ที่แน่นอน